open-index/open-wikipedia-markdown huggingface dataset:
গুগল (দ্ব্যর্থতা নিরসন)

**গুগল** (ইংরেজি: *গূগ্‌ল্‌*) বলতে নিচের যে কোনটি বোঝাতে পারে :
* গুগল (সংখ্যা) (Googol)
* গুগল (Google Inc.) - মার্কিন যুক্তরাষ্ট্র ভিত্তিক বহুজাতিক ইন্টারনেট ও সফটওয়্যার কোম্পানি।
তুলা রাশির তারার তালিকা

thumb|তুলা রাশির উল্লেখযোগ্য তারার নকশা
এটা তুলা রাশির উল্লেখযোগ্য তারার তালিকা। তারাগুলি ঔজ্জ্বল্যের উচ্চ থেকে নিম্ন ক্রমে সাজানো হয়েছে।

বিষয়শ্রেণী:তুলা রাশি
বিষয়শ্রেণী:নক্ষত্র তালিকা
হাম্মুরাবি

thumb|250px|সি. ১৭৯২ খ্রিস্টপূর্বে হাম্মুরাবি সিংহাসনে আরোহণের পর এবং সি. ১৭৫০ খ্রিস্টপূর্বে তার মৃত্যুর পর ব্যাবিলয়নিয়ান অঞ্চল মানচিত্রে প্রদর্শন করা হয়েছে।
**Hammurabi** বাংলায়, **হাম্মুরাবি** () ছিলেন প্রথম ব্যাবলনিয়ান রাজবংশের আমরাইত গোত্রের ষষ্ঠ শাসক।  তার পিতা সিন-মুবাল্লিত এর মৃত্যুর পর আঠারো বছর বয়সে তিনি ব্যাবিলন নগর রাষ্ট্রের সিংহাসনে বসেছিলেন। এই নগররাষ্ট্রের প্রথম রাজবংশের ষষ্ঠ রাজা হিসেবে হাম্মুরাবি যখন দায়িত্ব নেন, ব্যাবিলন তখন ছোট্ট একটি দেশ। মেসোপটেমিয়া অঞ্চলে এ রকম আরো অনেকগুলো নগর রাষ্ট্র ছিল, আর সেই সব রাজ্যের নিজেদের মধ্যেও লড়াই ছিল। তবে তার পূর্বপুরুষদের সময়ই বোরসিপ্পা, কিশ এবং সিপ্পার পর্যন্ত রাজ্য বিস্তার করে ব্যাবিলনিয়ানরা আঞ্চলিক রাজশক্তি হয়ে ওঠার পথে খানিকটা এগিয়েছিল।

শামসি-আদাদ, লারসা, এশনুনা আর এলাম-এর মতো আরো কয়েকটি শক্তিশালী প্রতিবেশী রাজ্যের বিরুদ্ধে যুদ্ধে জিতে প্রকৃতপক্ষে হাম্মুরাবিই ব্যাবিলনিয়ান নগর রাষ্ট্রকে ব্যাবিলনিয়ান সাম্রাজ্যে রূপান্তর করেছিলেন। সে অর্থে তাকেই বলা যায় ব্যাবিলনিয়ান সাম্রাজ্যের প্রথম সম্রাট।

প্রাচীন ইতিহাসে হাম্বুরাবি, *হাম্বুরাবি আইন* প্রবর্তনের জন্য সুপরিচিত। তিনি নিজে দাবী করেন যে এই আইন তিনি সূর্য দেব শামাশের কাছ থেকে পেয়েছিলেন। আধুনিক আইনের তুলনায় হাম্বুরাবির প্রবর্তিত আইন বেমানান মনে হলেও তৎকালিন সমাজ ব্যবস্থার বিবেচনায় এবং মানব সমাজে প্রথম লিখিত আইন হিসাবে এর গুরুত্ব অনেক। তৌরাতে বর্ণিত মূসা (আঃ) এর প্রবর্তিত আইনের সাথে এর অনেক মিল রয়েছে।

## হাম্বুরাবির প্রণিত আইন
[thumb|right|[হাম্মুরাবি আইন|হাম্মুরাবি আইনকানুনের পাথরের খন্ডের উপরের অংশ।]]

হাম্বুরাবির আইন পৃথিবীর সবচেয়ে প্রাচীন আইন নয়; Ur-Nammu, Laws of Eshnunna এবং Lipit-Ishtar এর আইন। হাম্বুরাবীর আইনের চেয়ে প্রাচীন আইন। তবে, হাম্বুরাবী আইন, এই সকল প্রাচীন আইনের চেয়ে আলাদা ছিল। এবং সমাজে এই আনের প্রভাব ছিল অতীতের সকল আইনের চেয়ে বেশি ছিল। 

তবে হাম্মুরাবি খ্যাতির কারণ তার যুদ্ধজয় নয়। হাম্মুরাবির আইন নামে বিখ্যাত তার আইন সংকলনই পৃথিবীজোড়া খ্যাতি এনে দিয়েছে তাকে। ১৯০১ সালে এলামিদের প্রাচীন রাজধানী সুসা থেকে আবিস্কৃত হয়েছে অমূল্য এই সংকলন। মোট ১২টি পাথরের টুকরোয় খোদাই করে লেখা ২৮২টি আইনের এই সংকলন পৃথিবীর অন্যতম প্রাচীন লিখিত আইন সংকলন হিসেবে পরিচিত। ব্যাবিলনের দৈনন্দিন জীবনে ব্যবহৃত আক্কাদীয়ান ভাষায় লেখা হয়েছিল এই আইনগুলো, তাই অক্ষরজ্ঞানসম্পন্ন যে কেউ এগুলো পড়তে ও বুঝতে পারতেন। বর্তমানে প্যারিসের লুভ্র্‌ জাদুঘরে সংরক্ষিত আছে এই অমূল্য প্রত্নতাত্ত্বিক নিদর্শনগুলো।

## আরও দেখুন
* ব্যাবিলনীয় আইন
* কীলকাকার আইন
* সংক্ষিপ্ত সময়রেখার কালক্রম

## পাদটীকা

## তথ্যসূত্র
* Arnold, Bill T. (2005). Who Were the Babylonians? Brill Academic Publishers. 
* Breasted, James Henry (2003). Ancient Time or a History of the Early World, Part 1. Kessinger Publishing. 
* DeBlois, Lukas (1997). An Introduction to the Ancient World. Routledge Publishing. 
* Van De Mieroop, Marc (2005). King Hammurabi of Babylon: A Biography. Blackwell Publishing. 
* Babylonian Law. Britannica, 1911.

## বহিঃসংযোগ

* A Closer Look at the Code of Hammurabi (Louvre museum) 

বিষয়শ্রেণী:খ্রিস্টপূর্ব ১৯শ শতাব্দীতে জন্ম
বিষয়শ্রেণী:খ্রিস্টপূর্ব ১৮শ শতাব্দীতে মৃত্যু
বিষয়শ্রেণী:খ্রিস্টপূর্ব ১৮শ শতাব্দীর ব্যাবিলনের রাজা
বিষয়শ্রেণী:ব্যাবিলনের প্রথম রাজবংশ
বিষয়শ্রেণী:লারসার রাজা
জন ডেভিড ব্যারো

**জন ডেভিড ব্যারো** এফআরএস (২৯ নভেম্বর ১৯৫২ - ২৬ সেপ্টেম্বর ২০২০) ইংরেজ বিশ্বতত্ত্ববিদ, তাত্ত্বিক পদার্থবিজ্ঞানী এবং গণিতবিদ। বর্তমানে তিনি কেমব্রিজ বিশ্ববিদ্যালয়ে গাণিতিক বিজ্ঞানের গবেষণা অধ্যাপক হিসেবে কর্মরত আছেন। মৌলিক গবেষণা ছাড়াও জনপ্রিয় বিজ্ঞান গ্রন্থ এবং শৌখিন নাট্যকার হিসেবে তার পরিচিতি রয়েছে।

## বইসমূহ
ইংরেজি ভাষায়:
# *Between Inner Space and Outer Space: Essays on the Science, Art, and Philosophy of the Origin of the Universe*
# *Impossibility: Limits of Science and the Science of Limits. *
# *Material Content of the Universe*
# *Pi in the Sky: Counting, Thinking, and Being*
# *Science and Ultimate Reality: Quantum Theory, Cosmology and Complexity*
# *The [[Anthropic Principle|Anthropic Cosmological Principle]]* (with Frank J. Tipler). Oxford Uni. Press. 
# *The Artful Universe: The Cosmic Source of Human Creativity*
# *The Book of Nothing: Vacuums, Voids, and the Latest Ideas about the Origins of the Universe*
# *The Infinite Book: A Short Guide to the Boundless, Timeless and Endless*
# *The Left Hand of Creation: The Origin and Evolution of the Expanding Universe*
# *The Origin of the Universe: To the Edge of Space and Time*
# *The Universe That Discovered Itself*
# *The World Within the World*
# *Theories of Everything: The Quest for Ultimate Explanation*
# *The Constants of Nature: The Numbers that Encode the Deepest Secrets of the Universe*

অন্যান্য ভাষায়:
# *L'Homme et le Cosmos* (ফরাসি)
# *Perché il Mondo è Matematico?* (ইতালীয়)

## আরও দেখুন
* জ্যোতির্বিজ্ঞানের গ্রেশাম অধ্যাপক
* anthropic principle

## তথ্যসূত্র

## বহিঃসংযোগ
* John D Barrow homepage 
* Publications list
* Millennium Mathematics Project

### ইন্টারনেটে সহজলভ্য প্রকাশনা
* Chaos in Numberland: the secret life of continued fractions
* Chaos 
* Mathematics and Sports
* Connections in Space website and CD Rom on mathematical and artistic aspects of space, with R. Bright, M. Kemp i N. Mee
* Outer space - A Sense of Balance
* Living in a Simulation, 2003.
* Outer Space - Independence Day
* Solution to A Sense of Balance
* Outer Space - Rugby and Relativity
* Solution to Independence Day
* Wagons Roll
* Solution to Rugby and Relativity

বিষয়শ্রেণী:১৯৫২-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:ইংরেজ পদার্থবিজ্ঞানী
বিষয়শ্রেণী:ইংরেজ প্রোটেস্ট্যান্ট
বিষয়শ্রেণী:বিশ্বতত্ত্ববিদ
বিষয়শ্রেণী:ইংরেজ বিজ্ঞান লেখক
বিষয়শ্রেণী:ইন্টারন্যাশনাল সোসাইটি ফর সাইন্স অ্যান্ড রিলিজিয়নের সদস্য
বিষয়শ্রেণী:টেম্পলটন পুরস্কার বিজয়ী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:মলাশয়ের ক্যান্সারে মৃত্যু
বিষয়শ্রেণী:২০শ শতাব্দীর ব্রিটিশ পদার্থবিজ্ঞানী
বিষয়শ্রেণী:ইংল্যান্ডে ক্যান্সারে মৃত্যু
ডেভিড ডয়েচ

thumb
**ডেভিড ডয়েচ** (জন্ম: ১৯৫৩, হাফসা, ইসরায়েল) অক্সফোর্ড বিশ্ববিদ্যালয়ের পদার্থবিজ্ঞানী। এছাড়া তিনি ক্লেয়ারেন্ডন গবেষণাগারের কোয়ন্টাম কম্প্যুটেশন কেন্দ্রে পারমাণবিক ও লেজার পদার্থবিজ্ঞানের অবৈতনিক ভিজিটিং অধ্যাপক হিসেবে শিক্ষকতা করে থাকেন। তিনি কোয়ান্টাম কম্পিউটার ক্ষেত্রে অগ্রদূতের ভূমিকা পালন করেছেন এবং কোয়ান্টাম বলবিজ্ঞানে বহু-বিশ্ব ব্যাখ্যা বিষয়টির অন্যতম প্রস্তাবক।

## বহিঃসংযোগ
* Deutsch's official homepage at Qubit.Org
* David Deutsch, extracts from Chapter 14: "The Ends of the Universe" of *The Fabric of Reality: The Science of Parallel Universes—and Its Implications* (London: Allen Lane The Penguin Press, 1997), ; with additional comments by Frank J. Tipler. Also available here and here.
* "It's much bigger than it looks" -- Edge 
* New Scientist interview
* Video  of David Deutsch's talk on the study of physics as central to the survival of the human species. Presented July 2005 at the TED Conference in Oxford, UK. Duration: 19:45
* Wired News: Interview

বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:ব্রিটিশ নাস্তিক
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হাইফার বিজ্ঞানী
বিষয়শ্রেণী:ইসরায়েলি ইহুদি
বিষয়শ্রেণী:ইসরায়েলি লেখক
বিষয়শ্রেণী:ইসরায়েলি কম্পিউটার বিজ্ঞানী
বিষয়শ্রেণী:কোয়ান্টাম কম্পিউটিং
বিষয়শ্রেণী:ব্রিটিশ ইহুদি
বিষয়শ্রেণী:ইহুদি নাস্তিক
বিষয়শ্রেণী:ইসরায়েলি নাস্তিক
বিষয়শ্রেণী:রয়েল সোসাইটির সভ্য
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:ইসরায়েলি আশকেনাজি ইহুদি
বিষয়শ্রেণী:ক্লেয়ার কলেজ, কেমব্রিজের প্রাক্তন শিক্ষার্থী
ক্লেয়ারেন্ডন গবেষণাগার

right|thumb|ক্লেয়ারেন্ডন গবেষণাগার
**ক্লেয়ারেন্ডন গবেষণাগার** ইংল্যান্ডের অক্সফোর্ডে অবস্থিত অক্সফোর্ড বিশ্ববিদ্যালয়ের একটি গবেষণাগার। অক্সফোর্ডে ক্লেয়ারেন্ডন ভবন নামে আরেকটি স্থাপনা রয়েছে যা সম্পূর্ণ ভিন্ন। এর সাথে গবেষণাগারের কোন সম্পর্ক নেই। পদার্থবিজ্ঞানের বিভাগের অভ্যন্তরে পারমাণবিক ও লেজার পদার্থবিজ্ঞান এবং ঘনীভূত বস্তু পদার্থবিজ্ঞানের গ্রুপগুলোর জন্যই এই গবেষণাগার। পদার্থবিজ্ঞানের অন্য চারটি গ্রুপ এই গবেষণাগারে কাজ করে না। অক্সফোর্ডের কোয়ান্টাম কম্পিউটেশন কেন্দ্র এখানেই অবস্থিত।

## বহিঃসংযোগ
* A brief history of Physics at Oxford 
* A longer history of Physics at Oxford 

বিষয়শ্রেণী:অক্সফোর্ড বিশ্ববিদ্যালয়
বিষয়শ্রেণী:গবেষণাগার
বিষয়শ্রেণী:১৮৭২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পদার্থবিজ্ঞান পরীক্ষাগার
সেন্ট ভিনসেন্ট ও গ্রেনাডাইন

থাম্ব|271x271পিক্সেল|গ্রেনাডাইনে মস্তিক দ্বীপ
**সেন্ট ভিনসেন্ট ও গ্রেনাডাইন** (ইংরেজি ভাষায়: Saint Vincent and the Grenadines) ক্যারিবীয় সাগরের ক্ষুদ্রতর অ্যান্টিল দ্বীপপুঞ্জে অবস্থিত একটি দ্বীপরাষ্ট্র। ৩৮৯ বর্গকিলোমিটার এলাকাবিশিষ্ট রাষ্ট্রটি সমগ্র সেন্ট ভিনসেন্ট দ্বীপ এবং গ্রেনাডাইন দ্বীপপুঞ্জের উত্তরের দুই-তৃতীয়াংশ নিয়ে গঠিত। দেশটি অতীতে ব্রিটিশ সাম্রাজ্যের অংশ ছিল। বর্তমানে এটি কমনওয়েল্‌থ অফ নেশন্‌স এবং ক্যারিবীয় সম্প্রদায়ের সদস্য।

## তথ্য সূত্র

বিষয়শ্রেণী:উত্তর আমেরিকার রাষ্ট্র
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:ক্যারিবীয় সম্প্রদায়ের সদস্য রাষ্ট্র
বিষয়শ্রেণী:পূর্ব ক্যারিবীয় রাষ্ট্রগুলির সংস্থার সদস্য রাষ্ট্র
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:ক্যারিবীয় রাষ্ট্র
বিষয়শ্রেণী:দ্বীপ রাষ্ট্র
বিষয়শ্রেণী:উইন্ডওয়ার্ড দ্বীপ
বিষয়শ্রেণী:কমনওয়েলথ অব নেশনসের সদস্য
বিষয়শ্রেণী:১৯৭৯-এ প্রতিষ্ঠিত রাষ্ট্র ও অঞ্চল
বিষয়শ্রেণী:ছোট দ্বীপ উন্নয়নশীল রাষ্ট্র
বিষয়শ্রেণী:সার্বভৌম রাষ্ট্র
বিষয়শ্রেণী:১৯৭৯-এ উত্তর আমেরিকায় প্রতিষ্ঠিত
মিডলজব্রা ফুটবল ক্লাব

**মিডলজব্রা ফুটবল ক্লাব** ( , ; এছাড়াও **মিডলজব্রা এফসি** অথবা শুধুমাত্র **মিডলজব্রা** নামে পরিচিত) হচ্ছে মিডলজব্রা ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৬ সালে প্রতিষ্ঠিত হয়েছে। ১৯৯২ সালে প্রিমিয়ার লিগ প্রতিষ্ঠিত হবার সময় তারা উক্ত লিগের প্রতিষ্ঠাকালীন সদস্য ছিল। মিডলজব্রা এফসি তাদের সকল হোম ম্যাচ মিডলজব্রার রিভারসাইড স্টেডিয়ামে খেলে থাকে; যার ধারণক্ষমতা হচ্ছে ৩৪,০০০। ১৮৮৯ সালে পেশাদার ফুটবল শুরু করার পর এটি এই ক্লাব দ্বারা ব্যবহৃত তৃতীয় স্টেডিয়াম। বর্তমানে এই ক্লাবের ম্যানেজারের দায়িত্ব পালন করছেন মাইকেল ক্যারিক এবং সভাপতির দায়িত্ব পালন করছেন স্টিভ গিবসন। বর্তমানে ইংরেজ মধ্যমাঠের খেলোয়াড় জনি হাউসন এই ক্লাবের অধিনায়কের দায়িত্ব পালন করছেন।

১৯৮৬ সালে অর্থনৈতিকে কারণে ক্লাবটি বন্ধ হয়ে যাওয়ার উপক্রম হয়েছিল। পরবর্তীতে তৎকালীন বোর্ড সদস্য ও বর্তমানের চেয়ারম্যান স্টিভ গিবসনের গঠিত কনসোর্টিয়ামের কল্যাণে ক্লাবটি বেঁচে যায়। ২০০৪ সালে মিডলজব্রা লিগ কাপের শিরোপা জয়লাভ করে, যা ক্লাবটির একমাত্র প্রধান শিরোপা। এই ক্লাবের প্রধান প্রতিপক্ষ হচ্ছে নিউক্যাসেল ইউনাইটেড এবং সান্ডারল্যান্ড। এই ক্লাবের প্রথাগত জার্সিতে লাল পোশাক ও সাথে সাদা রঙের মিশ্রণ লক্ষ্য করা যায় এবং প্রাতিষ্ঠানিক প্রতীক হচ্ছে গর্জনরত সিংহ।

ঘরোয়া ফুটবলে, মিডলজব্রা এফসি এপর্যন্ত ৫টি শিরোপা জয়লাভ করেছে; যার মধ্যে ৪টি ইএফএল চ্যাম্পিয়নশিপ এবং ১টি ফুটবল লিগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক ফুটবলে, এই ক্লাবের সবচেয়ে বড় সাফল্য হচ্ছে ২০০৫–০৬ উয়েফা কাপের ফাইনালে পৌঁছানো; যেখানে তারা স্পেনীয় ক্লাব সেভিয়ার কাছে ০–৪ গোলের ব্যবধানে পরাজিত হয়েছে।

## অর্জন
### লিগ
***দ্বিতীয় বিভাগ / প্রথম বিভাগ / [[ফুটবল লিগ চ্যাম্পিয়নশিপ]]**:
: **চ্যাম্পিয়ন (৪):** ১৯২৬–২৭, ১৯২৮–২৯, ১৯৭৩–৭৪, ১৯৯৪–৯৫
: রানার-আপ (২) ১৯৯৭–৯৮, ২০১৫–১৬
***তৃতীয় বিভাগ / দ্বিতীয় বিভাগ / [[ফুটবল লিগ ওয়ান]]**:
:রানার-আপ (২): ১৯৬৬–৬৭, ১৯৮৬–৮৭

### কাপ
***[[ফুটবল লিগ কাপ]]**
:**চ্যাম্পিয়ন (১):** ২০০৩–০৪
:রানার-আপ (২): ১৯৯৬–৯৭, ১৯৯৭–৯৮
***[[এফএ কাপ]]**
:রানার-আপ (১): ১৯৯৬–৯৭

## তথ্যসূত্র

## বহিঃসংযোগ

;প্রাতিষ্ঠানিক ওয়েবসাইট
*  
* প্রিমিয়ার লিগে মিডলজব্রা ফুটবল ক্লাব  

;সংবাদের ওয়েবসাইট
* 
* স্কাই স্পোর্টসে মিডলজব্রা ফুটবল ক্লাবের সংবাদ  

;ভক্তদের ওয়েবসাইট
*  
* স্পোর্টইপোচে মিডলজব্রা ফুটবল ক্লাব 

বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
বিষয়শ্রেণী:১৮৭৬-এ প্রতিষ্ঠিত ফুটবল ক্লাব
বিষয়শ্রেণী:ফুটবল লিগ ক্লাব
ধর্মতাত্ত্বিক পদার্থবিজ্ঞান

**ধর্মতাত্ত্বিক পদার্থবিজ্ঞান** (Theophysics বা Theisics) ধর্মতত্ত্ব এবং পদার্থবিজ্ঞানকে একত্রিত করার একটি বৈজ্ঞানিক প্রচেষ্টার নাম। অনেকে এটিকে ছদ্ম পদার্থবিজ্ঞান হিসাবে আখ্যায়িত করে থাকেন। এটি মূলত ধর্মতত্ত্বের একটি শাখা যেখানে পদার্থবিজ্ঞানের তত্ত্ব এবং নীতিমালার মাধ্যমে একটি উচ্চতর সর্বেসর্বা সত্ত্বার অস্তিত্ব প্রমাণের চেষ্টা করা হয়। ধর্মতাত্ত্বিক পদার্থবিজ্ঞানীদের চিন্তার মূল ক্ষেত্র হল মহা বিস্ফোরণ তত্ত্ব। অনেকেই মনে করেন, মহা বিস্ফোরণের শক্তি একটি উচ্চতর শক্তির উৎস থেকে এসেছে।

ধর্মতত্ত্ব নিজে এক ধরনের বিশেষ প্রকাশ (রিভিলেশন) এবং পদার্থবিজ্ঞান হচ্ছে সাধারণ প্রকাশ। এই দুটি বিস্ময়কর প্রকাশকে একত্রিত করতে পারলে একটি একীভূত একক প্রকাশের সন্ধান পাওয়া যেতে পারে। এই একীভূত প্রকাশ ঈশ্বর থেকে শুরু করে তার সৃষ্টি পর্যন্ত ধারাবাহিকতার সব কিছু ব্যাখ্যায় সমর্থ হতে পারে। এটিই ধর্মতত্ত্ব এবং পদার্থবিজ্ঞানের এই শাখার মূল উদ্দেশ্য।

## আরও দেখুন
### ধর্মতাত্ত্বিক পদার্থবিজ্ঞানী
* ফ্রাংক জে টিপলার
* জন ডি ব্যারো
* ডেভিড ডয়েচ
### ধারণা ও তত্ত্ব
* ওমেগা বিন্দু
* টিপলারীয় ওমেগা বিন্দু
* বহুবিশ্ব

## বহিঃসংযোগ
* Theophysics - জিওসিটিসের একটি ওয়েবসাইট।
* বারোটি মূলনীতি, এতে ধর্মতাত্ত্বিক পদার্থবিজ্ঞানের বারোটি মূলনীতির ব্যাখ্যা আছে।

বিষয়শ্রেণী:ধর্মতত্ত্ব
বিষয়শ্রেণী:পদার্থবিজ্ঞানের দর্শন
বিষয়শ্রেণী:ধর্ম ও বিজ্ঞান
বিষয়শ্রেণী:ধর্মীয় সৃষ্টিতত্ত্ব
মহাকালী গার্লস স্কুল অ্যান্ড কলেজ

**মহাকালী গার্লস স্কুল অ্যান্ড কলেজ** বাংলাদেশের ময়মনসিংহ শহরের একটি প্রাচীন শিক্ষাপ্রতিষ্ঠান। প্রতিষ্ঠানটি ময়মনসিংহ শহরের প্রধান সড়ক গাঙিনারপাড় মোড়ে অবস্থিত। ময়মনসিংহের শিক্ষা ও সংস্কৃতির প্রসারে শহরের জমিদারদের অবদানের একটি অন্যতম সাক্ষ্য এই বিদ্যালয়। নারী শিক্ষা বিস্তারের মহান ব্রত নিয়ে প্রতিষ্ঠানটি প্রতিষ্ঠিত হয় ১৯০৭ সালে। শুরুতে এ প্রতিষ্ঠানের নাম ছিল **বিমলা সুন্দরী মহাকালী পাঠশালা**। পরবর্তীতে এটি পরিবর্তিত হয়ে হয় মহাকালী বালিকা উচ্চবিদ্যালয়। ১৯৯৫ সালে নারীর উচ্চশিক্ষায় শিক্ষিত করার লক্ষ্যে কলেজ শাখাটি চালু হয়। শিক্ষাপ্রতিষ্ঠানটি প্রায় ৬২ শতাংশ জমির উপর প্রতিষ্ঠিত। প্রতিষ্ঠানটিতে বর্তমানে মোট শিক্ষার্থীর সংখ্যা প্রায় ১৫০০।

## শিক্ষক শিক্ষিকা
মহাকালী গার্লস স্কুল অ্যান্ড কলেজের স্কুল শাখায় ১১ জন এবং কলেজ শাখায় ১৪ জন শিক্ষক-শিক্ষিকা রয়েছেন।

## তথ্যসূত্র

বিষয়শ্রেণী:ময়মনসিংহ জেলার বিদ্যালয়
বিষয়শ্রেণী:১৯০৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ময়মনসিংহ জেলার মহাবিদ্যালয়
আলবেনিয়ার কাউন্টিসমূহ

ডান
আলবেনিয়া ১২টি কাউন্টিতে বিভক্ত। এগুলিকে স্থানীয় আলবেনীয় ভাষায় কিয়ার্কু (Qarku) বা প্রেফেক্তুরা (prefektura) বলে। প্রতিটি কাউন্টি অনেকগুলি জেলা নিয়ে গঠিত। কাউন্টিগুলির বর্তমান অবস্থা ১৯৯৮ সালের সংবিধানের উপর ভিত্তি করে এবং ৩১ জুলাই ২০০০-এ করা হয়েছিল।

## তথ্যসূত্র

বিষয়শ্রেণী:আলবেনিয়ার কাউন্টি
বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:ইউরোপের দেশের প্রশাসনিক উপবিভাগ
ইয়ং-এর গুণাঙ্ক

থাম্ব|ইয়াং'স মডুলাস হল স্ট্রেস-স্ট্রেন কার্ভের রৈখিক অংশের ঢাল যা টেনশন বা কম্প্রেশনের অধীনে থাকা উপাদানের জন্য
**ইয়াং এর গুণাঙ্ক** বা পীড়ন বা বিকৃতির স্থিতিস্থাপক গুনাঙ্ক

## ইয়ং গুনাঙ্ক
কোন স্থিতিস্থাপক বস্তুতে অনুদৈর্ঘ্য বিকৃতি সৃষ্টি করলে বস্তুটিতে অনুদৈর্ঘ্য পীড়ন সৃষ্টি হয়। প্রতি একক অনুদৈর্ঘ্য বিকৃতির জন্য বস্তুটিতে যে অনুদৈর্ঘ্য পীড়নের সৃষ্টি হয় তাকেই বলা হয় বস্তুটির উপাদানের ইয়ং গুণাঙ্ক

## একক
S.I. পদ্ধতিতে নিউটন প্রতি বর্গ মিটার {প্যাসকেল বা পাস্কাল(Pa)}। তবে ব্যাবহারিক ক্ষেত্রে একক হিসেবে মেগা প্যাসকেল এবং গিগা প্যাসকেল ব্যবহৃত হয়ে থাকে ।
C G S পদ্ধতিতে ডাইন প্রতি বর্গসেমি।

## ইয়ং গুনাঙ্কের গাণিতিক প্রকাশ
ইয়ং গুনাঙ্ক = পীড়ন/বিকৃতি Y=\sigma/\epsilon 
## ইয়ং গুনাঙ্কের আনুমানিক মানসমূহ

350px|থাম্ব|Influences of selected glass component additions on Young's modulus of a specific base glass ().

## তথ্যসূত্র

বিষয়শ্রেণী:বলবিজ্ঞান
বিষয়শ্রেণী:স্থিতিস্থাপকতা (পদার্থবিজ্ঞান)
বিষয়শ্রেণী:ভৌত রাশি
বার্মিংহ্যাম সিটি ফুটবল ক্লাব

**বার্মিংহ্যাম সিটি ফুটবল ক্লাব** (; এছাড়াও **বার্মিংহ্যাম সিটি এফসি**, অথবা শুধুমাত্র **বার্মিংহ্যাম সিটি** নামে পরিচিত) হচ্ছে বার্মিংহ্যাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৫ সালে **স্মল হিথ অ্যালায়েন্স** হিসেবে প্রতিষ্ঠিত হয়েছে, অতঃপর ১৯৮৮ সালে ক্লাবের নাম পরিবর্তন করে **স্মল হিথ** রাখা হয়। ১৯০৫ সালে পুনরায় নাম পরিবর্তন করে **বার্মিংহ্যাম ফুটবল ক্লাব** এবং সর্বশেষ ১৯৪৩ সালে বর্তমান নামে নামকরণ করা হয়। বার্মিংহ্যাম সিটি তাদের সকল হোম ম্যাচ বার্মিংহ্যামের সেন্ট অ্যান্ড্রু'সে খেলে থাকে; যার ধারণক্ষমতা হচ্ছে ২৯,৪০৯। বর্তমানে এই ক্লাবের ম্যানেজারের দায়িত্ব পালন করছেন আইতোর কারাঙ্কা। ইংরেজ রক্ষণভাগের খেলোয়াড় হার্লি ডিন এই ক্লাবের অধিনায়কের দায়িত্ব পালন করছেন।

স্মল হিথ ইংল্যান্ডের দ্বিতীয় স্তরের ফুটবলের প্রতিষ্ঠাতা সদস্য এবং উক্ত বিভাগের প্রথম চ্যাম্পিয়ন ছিল। তাদের ১৯৫০-এর দশক ও ১৯৬০-এর দশকের প্রথম দিকে এই ক্লাবের সবচেয়ে সেরা সময় অতিবাহিত হয়েছে। উক্ত সময়ে প্রথম স্তরের ফুটবল লিগে তারা সর্বোচ্চ ৬ষ্ঠ স্থান দখল করেছিল এবং ১৯৫৬ সালে এফএ কাপের ফাইনালে উঠতে সমর্থ হয়েছিল। এছাড়াও ১৯৬০ ও ১৯৬১ সালে আন্তঃ-শহর ফেয়ার কাপের ফাইনালে পৌঁছেছিল। তারা ১৯৬৩ সালে অ্যাস্টন ভিলার বিরুদ্ধে লিগ কাপ শিরোপা জয়লাভ করার মাধ্যমে তাদের একমাত্র বড় শিরোপা ঘরে তুলতে সক্ষম হয়েছিল। এই ক্লাবের সবচেয়ে বাজে সময় কাটে ১৯৮৬ সাল থেকে ২০০২ সাল পর্যন্ত; এসময় তারা শীর্ষ স্তরে খেলার যোগ্যতা অর্জনে সম্পূর্ণরূপে ব্যর্থ হয়। তারা ফুটবল লিগের তৃতীয় স্তরে দুই বার অবনমিত হয় এবং লেল্যান্ড ডিএএফ কাপ এবং অটো উইন্ডস্ক্রিন শিল্ড জয়লাভ করে।

## অর্জন
উৎস:

**[[ফুটবল লিগ দ্বিতীয় বিভাগ|দ্বিতীয় বিভাগ]] / [[ফুটবল লিগ প্রথম বিভাগ|প্রথম বিভাগ]] / [[ইএফএল চ্যাম্পিয়নশিপ|দ্য চ্যাম্পিয়নশিপ]] (২য় স্তর):**
* চ্যাম্পিয়ন (৪): ১৮৯২–৯৩, ১৯২০–২১, ১৯৪৭–৪৮, ১৯৫৪–৫৫
* রানার-আপ (৭): ১৮৯৩–৯৪, ১৯০০–০১, ১৯০২–০৩, ১৯৭১–৭২, ১৯৮৪–৮৫, ২০০৬–০৭, ২০০৮–০৯
* প্লে-অফ চ্যাম্পিয়ন (১): ২০০১–০২
**[[ফুটবল লিগ তৃতীয় বিভাগ|তৃতীয় বিভাগ]] / [[ফুটবল লিগ দ্বিতীয় বিভাগ|দ্বিতীয় বিভাগ]] (৩য় স্তর):**
* চ্যাম্পিয়ন (১): ১৯৯৪–৯৫
* রানার-আপ (১): ১৯৯১–৯২
**[[এফএ কাপ]]:**
* রানার-আপ (২): ১৯৩০–৩১, ১৯৫৫–৫৬
**[[ফুটবল লিগ কাপ]]:**
* চ্যাম্পিয়ন (২): ১৯৬২–৬৩, ২০১০–১১
* রানার-আপ (১): ২০০০–০১
**[[আন্তঃ-শহর ফেয়ার্স কাপ]]:**
* রানার-আপ (২): ১৯৫৮–৬০, ১৯৬০–৬১
**[[ইএফএল ট্রফি|সহযোগী সদস্য কাপ / ফুটবল লিগ ট্রফি]]:**
* চ্যাম্পিয়ন (২): ১৯৯০–৯১, ১৯৯৪–৯৫
**[[বার্মিংহ্যাম সিনিয়র কাপ]]:**
* চ্যাম্পিয়ন (১): ১৯০৫

## তথ্যসূত্র

## বহিঃসংযোগ

* 
* বার্মিংহাম সিটি কিটসের রৈখিক ইতিহাস
* ব্লুজ ট্রাস্ট ওয়েবসাইট
* 

বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
বিষয়শ্রেণী:ওপেনকর্পোরেটসের জোট
বিষয়শ্রেণী:বার্মিংহ্যাম সিটি ফুটবল ক্লাব
বিষয়শ্রেণী:১৮৭৫-এ প্রতিষ্ঠিত ফুটবল ক্লাব
বিষয়শ্রেণী:ফুটবল লিগ ক্লাব
সাঁ পিয়ের ও মিক‌লোঁ

**সাঁ পিয়ের ও মিক‌লোঁ** উত্তর আটলান্টিক মহাসাগরে অবস্থিত একটি দ্বীপপুঞ্জ। দ্বীপগুলি ফ্রান্সের অংশ।

## তথ্যসূত্র

বিষয়শ্রেণী:দ্বীপপুঞ্জ
বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:উত্তর আমেরিকার নির্ভরশীল অঞ্চল
বিষয়শ্রেণী:দ্বীপ রাষ্ট্র
বিষয়শ্রেণী:১৯৪৬-এ প্রতিষ্ঠিত রাষ্ট্র ও অঞ্চল
রেইকিয়াভিক

**রেইকিয়াভিক** (;  ; ) আইসল্যান্ডের রাজধানী ও বৃহত্তম শহর। শহরটি আইসল্যান্ডের দক্ষিণ-পশ্চিম অংশে, সেলথিয়ার্নার উপদ্বীপের উত্তরাংশে, ফাখ্‌সাফ্লোই উপসাগরের দক্ষিণ-পূর্ব কোনায় অবস্থিত। রেইকিয়াভিক আইসল্যান্ডের বৃহত্তম শহর, সাংস্কৃতিক কেন্দ্র ও একটি প্রধান মৎস্য বন্দর। এটি আইসল্যান্ডের বৃহত্তম শিল্প ও বাণিজ্যকেন্দ্র। দেশের প্রায় অর্ধেক শিল্প কারখানা এখানে অবস্থিত। এখানে খাদ্য প্রক্রিয়াকরণ, পোশাক, রঙ, ধাতব দ্রব্য, মুদ্রিত বস্তু, জাহাজ নির্মাণ, ইত্যাদির শিল্প কারখানা আছে। শহরের দক্ষিণ-পশ্চিমে ৩২ কিলোমিটার দূরে কেপ্লাভিকে একটি আন্তর্জাতিক বিমানবন্দর আছে।

রেইকিয়াভিক একটি আধুনিক ও পরিচ্ছন্ন শহর। শহরের বেশিরভাগ দালান কংক্রিট দিয়ে নির্মিত। নিকটবর্তী ভূ-গর্ভস্থ উষ্ণ প্রস্রবণের পানি নলের মধ্যে দিয়ে প্রবাহিত করে দালানগুলিকে গরম রাখা হয়। একই গরম পানি আউটডোর সাঁতার কাটার পুলগুলিতেও ব্যবহার করা হয়।

এই শহরে আইসল্যান্ড বিশ্ববিদ্যালয় (১৯১১), আইসল্যান্ডের আইনসভা আলথিং, রেইকিয়াভিক সঙ্গীতশালা (১৯৩০), লুথেরান ক্যাথিড্রাল, জাতীয় গ্রন্থাগার, জাতীয় সংগ্রহশালা, এবং জাতীয় নাট্যশালা অবস্থিত। আর্নি মাগ্‌নুসন ইন্সটিটিউট আইসল্যান্ড বিশ্ববিদ্যালয়ের অংশ এবং এখানে আর্নি মাগ্‌নুসনের লেখা খসড়ার একটি সংগ্রহ আছে (আগে এগুলি কোপেনহাগেন বিশ্ববিদ্যালয়ে ছিল)। শহরের বহু জাদুঘর ও গ্যালারির মধ্যে তিনটি দালান নিয়ে গঠিত রেইকিয়াভিক শিল্পকলা জাদুঘর এবং সিগুরজন ওলাফসন জাদুঘর দুইটি উল্লেখযোগ্য। আইসল্যান্ডের রাষ্ট্রপতির বাসভবন বেসাস্টাডহির শহরের বাইরে অবস্থিত।

অন্যান্য দর্শনীয় স্থানের মধ্যে আছে প্রাকৃতিক ইতিহাস জাদুঘর, জাতীয় জাদুঘর, হালগ্রিমুরের গির্জা, এবং লেইফ এরিকসনের একটি মূর্তি। মূর্তিটি ১৯৩০ সালে আলথিঙের সহস্রতম প্রতিষ্ঠাবার্ষিকী উপলক্ষে মার্কিন যুক্তরাষ্ট্র আইসল্যান্ডকে উপহার দেয়।

রেইকিয়াভিক শব্দটির অর্থ "ধোঁয়ার উপসাগর"। আইসল্যান্ডীয় ঐতিহ্য অনুসারে ইনগোলফুর আর্নারসন নামের এক ভাইকিং নাবিক প্রথম ৮৭৪ সালে এখানে বসতি স্থাপন করেন। বিংশ শতাব্দীর আগ পর্যন্তও এটি একটি ক্ষুদ্র জেলে শহর ছিল। ১৭৮৬ সালে এটিকে পৌর শহরের মর্যাদা দেয়া হয় এবং ডেনীয়-শাসিত আইসল্যান্ডের প্রশাসনিক কেন্দ্র বানানো হয়। ১৮৪৩ সালে শহরটিতে আইসল্যান্ডের আইনসভা আলথিং স্থানান্তরিত করা হয়। ১৯১৮ সালে এটিকে ডেনীয় রাজার অধীনে স্বায়ত্বশাসিত আইসল্যান্ডের রাজধানী বানানো হয়। ১৯৪৪ সালে শহরটি স্বাধীন আইসল্যান্ড প্রজাতন্ত্রের রাজধানীতে পরিণত হয়। সমগ্র বিংশ শতাব্দী জুড়ে শহরটির অর্থনৈতিক উন্নতি ঘটে। শহরে বর্তমানে এক লক্ষের কিছু বেশি লোক বাস করেন।

## গ্যালারি

চিত্র:Across faxafloi 2.jpg|ফাখ্‌সাফ্লোই উপসাগর ও তার তীরে রেইকিয়াভিক শহর
চিত্র:Reykjavík Harbour02.jpg|রেইকিয়াভিকের সমুদ্র বন্দর এলাকা
চিত্র:Reykjavík12.jpg|রেইকিয়াভিকের একটি আবাসিক এলাকা
চিত্র:Hallgrímskirkja.jpeg|হালগ্রিমুরের গির্জা, আইসল্যান্ডের বৃহত্তম গির্জা
চিত্র:Iceland-Reykjavik-National-Museum-1.jpg|আইসল্যান্ডের জাতীয় জাদুঘর
চিত্র:Reykjavik althing.jpg|আলথিং, আইসল্যান্ডের সংসদ ভবন
চিত্র:Laugarvegur01.jpg|রেইকিয়াভিকের ব্যস্ততম রাস্তা লাউগার্ভেগুর
চিত্র:Vitastíg05.jpg|বড়দিনের সাজে রেইকিয়াভিকের একটি রাস্তা, ভিতাস্তিগুর
চিত্র:The pond.jpg|শহরের মধ্যস্থলে অবস্থিত তিয়র্নিন (Tjörnin) হ্রদ
চিত্র:Reykjavíkurborg Loc.svg|রিকজভিকের অবস্থান


বিষয়শ্রেণী:আইসল্যান্ডের শহর
বিষয়শ্রেণী:ইউরোপের রাজধানী
বিষয়শ্রেণী:ইউরোপের বন্দর শহর
শক্তি সঞ্চারণ

**শক্তি সঞ্চারণ** () বলতে শক্তিকে উৎপাদনের স্থান থেকে ব্যবহারের জায়গায় পৌঁছানোর অবিরাম প্রক্রিয়াকে বুঝানো হয়। ক্ষমতা হলো একক সময়ে শক্তির একক এবং শক্তি সঞ্চারণকে ক্ষমতা দিয়েই পরিমাপ করা হয় (যেমন, ওয়াট, কিলোওয়াট)। এসআই পদ্ধতিতে এর একক ওয়াট যার সমতুল্য হচ্ছে জুল প্রতি সেকেন্ড বা নিউটন মিটার প্রতি সেকেন্ড। প্রযুক্তির উন্নয়নের ফলে বর্তমানে সঞ্চারণ এবং সঞ্চারক ব্যবস্থা প্রযুক্তিবিদ থেকে প্রযুক্তি ব্যবহারকারী—সকলের আগ্রহের বিষয়ে পরিণত হয়েছে।

## বিদ্যুৎ শক্তি সঞ্চারণ
thumb|বিদ্যুৎ শক্তি সঞ্চারণ

পৃথিবী জুড়ে শক্তি গ্রিড প্রতিষ্ঠার কারণে বর্তমানে শক্তি সঞ্চারণ বলতেই বৈদ্যুতিক শক্তি সঞ্চারণকে বোঝায়। শক্তি সাধারণত দিক-পরিবর্তী প্রবাহে প্রেরণ করা হয়ে থাকে। দীর্ঘ দূরত্বে প্রেরণের সময় পরিবাহকের রোধের কারণে সৃষ্ট শক্তির অপচয় (power loss) রোধ করার জন্য বিভব পার্থক্য (voltage) আরোহী ট্রান্সফরমারের সাহায্যে বাড়িয়ে প্রেরণ করা হয়ে থাকে। যেহেতু P = VIcosθ, তাই বিভব পার্থক্য বাড়ালে তড়িৎ প্রবাহ কমে যাবে। আবার ক্ষমতার অপচয় বা P_{loss} = R I^2\,\!, তাই তড়িৎ প্রবাহ কমে গেলে রোধের কারণে অপচয় (resistive loss) কমে যাবে। শক্তি গ্রহণের স্থানে অবরোহী ট্রান্সফরমারের সাহায্যে বিভবের পূর্ব মান ফিরিয়ে আনা হয়। এছাড়াও কম দূরত্বে পরিবহনের জন্য রেডিও তরঙ্গ, ক্ষুদ্র তরঙ্গ সফলতার সাথে ব্যবহার করা সম্ভব।

## যান্ত্রিক শক্তি সঞ্চারণ
thumb|যান্ত্রিক শক্তি সঞ্চারণ
বর্তমানে বৈদ্যুতিক শক্তি সঞ্চারণের প্রসারের ফলে যান্ত্রিক উপায়ে শক্তি সঞ্চারণ অনেক কমে গিয়েছে। শিল্পবিপ্লবের সূচনা থেকে শুরু করে ঊনবিংশ শতাব্দী পর্যন্ত যান্ত্রিক উপায়ে শক্তি সঞ্চারণ করা হত। প্রতিটি কারখানায় তখন ড্রাইভশ্যাফটের সাহায্য ঘূর্ণায়মান গতির কারণে উৎপাদিত শক্তি (rotary power) ড্রাইভবেল্ট দ্বারা আলাদা আলাদা ভাবে প্রতিটি যন্ত্রে সরবরাহ করা হত।

যান্ত্রিক শক্তি কঠিন এবং সুষম কাঠামো যেমন ড্রাইভশ্যাফট ব্যবহারের মাধ্যমে এক স্থান থেকে আরেক স্থানে প্রেরণ করা যেতে পারে। বৈদ্যুতিক শক্তি সঞ্চারণের তড়িৎ প্রবাহ এবং বিভব পার্থক্যকে নিয়ন্ত্রণ করার জন্য যেমন ট্রান্সফরমার ব্যবহার করা হয় তেমনিভাবে যান্ত্রিক শক্তির টর্ক এবং দ্রুতি (speed) নিয়ন্ত্রণ করার জন্য ব্যবহৃত হয় ট্রান্সমিশন গিয়ার। জলীয় ব্যবস্থায় শক্তি উৎপাদন এবং পরিবহনের জন্য অধিক চাপে তরল ব্যবহার করা হয়। খাল বা নদীতে বাঁধের সৃষ্টি করে বিদ্যুৎ উৎপাদন করা হয়ে থাকে।

## জ্বালানি এবং রাসায়নিক প্রক্রিয়াজাতকরণের মাধ্যমে শক্তি সঞ্চারণ
শক্তি জ্বালানি কিংবা রাসায়নিক প্রক্রিয়াজাতকরণের মাধ্যমে এক জায়গা থেকে আরেক জায়গায় পরিবহন করা সম্ভব। কৃত্রিম জ্বালানীর মধ্যে তেজস্ক্রিয় পদার্থ, কাঠের বা শস্য এলকাহল, মিথেন, নানাবিধ গ্যাস, ইত্যাদি।

বিষয়শ্রেণী:শক্তি সঞ্চারণ
বিষয়শ্রেণী:বিদ্যুৎ শক্তি
রিয়াল মাদ্রিদ (দ্ব্যর্থতা নিরসন)

**রিয়াল মাদ্রিদ** বলতে নিচের যেকোনটি বোঝাতে পারে:

* রিয়াল মাদ্রিদ ফুটবল ক্লাব - স্পেনের মাদ্রিদ শহরভিত্তিক একটি ফুটবল ক্লাব।
* রিয়াল মাদ্রিদ বাস্কেটবল ক্লাব - স্পেনের মাদ্রিদ শহরভিত্তিক একটি বাস্কেটবল ক্লাব।
* রিয়াল মাদ্রিদ বালোনসেস্তো বি - রিয়াল মাদ্রিদ বাস্কেটবলের সংরক্ষিত দল।
* রিয়াল মাদ্রিদ কাস্তিয়া - রিয়াল মাদ্রিদ ফুটবল ক্লাবের সংরক্ষিত দল।
* রিয়াল মাদ্রিদ সি - রিয়াল মাদ্রিদের সাবেক তৃতীয় দল।
* সিউদাদ রিয়াল মাদ্রিদ - মাদ্রিদের বাইরে ভালদেবেবাসে অবস্থিত প্রশিক্ষণ কেন্দ্র।
* রিয়াল মাদ্রিদ টিভি - রিয়াল মাদ্রিদ কর্তৃক পরিচালিত আধুনিক টিভি চ্যানেল।
* রিয়াল মাদ্রিদ ফুটবল ক্লাব (যুব) - রিয়াল মাদ্রিদ অনূর্ধ্ব-১৯ দল।
* রিয়াল মাদ্রিদ (দক্ষিণ আফ্রিকা) - একটি আধা-পেশাদার আফ্রিকান ফুটবল ক্লাব।
* রিয়াল মাদ্রিদ ফ্যান্টাসি ম্যানেজার - একটি গেম।
* রিয়াল মাদ্রিদ ভলিবল - রিয়াল মাদ্রিদের সাবেক ভলিবল দল।
* রিয়াল মাদ্রিদ বালোনমানো - রিয়াল মাদ্রিদের সাবেক হ্যান্ডবল দল।
* রিয়াল মাদ্রিদ রাগবি - রিয়াল মাদ্রিদের সাবেক রাগবি দল।
কুড়িগ্রাম (দ্ব্যর্থতা নিরসন)

**কুড়িগ্রাম** নামে বাংলাদেশে একটি শহর রয়েছে। এছাড়াও **কুড়িগ্রাম** দ্বারা যা কিছু বোঝানো হতে পারে:

* কুড়িগ্রাম জেলা, বাংলাদেশের রংপুর বিভাগের একটি জেলা।
* কুড়িগ্রাম সদর উপজেলা, কুড়িগ্রাম জেলার একটি উপজেলা।
* কুড়িগ্রাম পৌরসভা, কুড়িগ্রাম শহরের শাসক স্থানীয় সরকার সংস্থা।
কোয়ান্টাম মহাকর্ষ

**কোয়ান্টাম মহাকর্ষ** তাত্ত্বিক পদার্থবিজ্ঞানের একটি শাখা যেখানে কোয়ান্টাম বলবিজ্ঞান এবং সাধারণ আপেক্ষিকতাকে একত্রিত করার চেষ্টা করা হয়। কোয়ান্টাম বলবিজ্ঞান প্রকৃতির তিনটি মৌলিক বলকেই ব্যাখ্যাকরতে পারে এবং সাধারণ আপেক্ষিকতা প্রকৃতির চতুর্থ মৌলিক বল তথা মহাকর্ষ বলকে ব্যাখ্যা করে। সাধারণ আপেক্ষিকতা হল সুবিশাল স্কেলে মহাবিশ্বের পদ্ধতিসমূহ ব্যাখ্যা করার জন্য এবং কোয়ান্টাম বলবিজ্ঞান হল অতিপারমানবিক পর্যায়ের ব্যাখ্যার জন্য। এখনও একটি দিয়ে অন্যটি ব্যাখ্যা করা যায়নি। এ দুটিকে একত্রিত করতে পারলে প্রকৃতির চারটি মৌলিক মিথস্ক্রিয়াকে একটিমাত্র কাঠামোতে ব্যাখ্যা করার উপযগী তত্ত্ব প্রদান সম্ভব হতে পারে। সেই তত্ত্বকে বলা হবে সবকিছুর তত্ত্ব বা থিওরি অফ এভরিথিং।

## তত্ত্বসমূহ
কোয়ান্টাম মহাকর্ষ ব্যাখ্যা করার জন্য বেশ কয়েকটি তত্ত্বের অবতারণা করা হয়েছে:

* স্ট্রিং তত্ত্ব, সুপারস্ট্রিং তত্ত্ব, এম-তত্ত্ব
* অতিমহাকর্ষ
* AdS/CFT correspondence
* হুইলার-ডিউইট সমীকরণ
* লুপ কোয়ান্টাম মহাকর্ষ 
* ইউক্লিডীয় কোয়ান্টাম মহাকর্ষ
* Causal Sets
* টুইস্টর তত্ত্ব
* শাখারভ আবেশিত মহাকর্ষ
* Regge calculus
* Acoustic metric
* প্রক্রিয়া পদার্থবিজ্ঞান
* Causal dynamical triangulation
* অ্যান এক্সেপশনাল্‌লি সিম্প্‌ল থিওরি অফ এভরিথিং, সবকিছুর তত্ত্ব
* ওয়াইনবার্গ-উইটেন উপপাদ্য

## কোয়ান্টাম মহাকর্ষ গবেষকবৃন্দ
* অভয় আশতেকার
* জর্জ পুলিন
* রজার পেনরোজ
* লি স্মোলিন
* স্টিফেন হকিং
* শন ক্যারল

## বহিঃসংযোগ
* Prima facie questions in quantum gravity Chris J. Isham
* Quantum Gravity in Stanford Encyclopedia of Philosophy 
* The shape of things to come  New Scientist, July 30 2005
* Quantum gravity articles 
* Quantum Gravity pages by Lee Smolin (no longer active, archived at http://web.archive.org/web/20060428001322/http://www.qgravity.org/)

বিষয়শ্রেণী:কোয়ান্টাম মহাকর্ষ
বিষয়শ্রেণী:সাধারণ আপেক্ষিকতা
বিষয়শ্রেণী:মহাকর্ষ তত্ত্ব
বার্সেলোনা

**বার্সেলোনা** ( , , ) স্পেনের উত্তর-পূর্ব উপকূলে অবস্থিত একটি শহর। এটি কাতালুনিয়ার স্বায়ত্তশাসিত সম্প্রদায়ের রাজধানী ও বৃহত্তম শহর, সেইসাথে স্পেনের দ্বিতীয় সর্বাধিক জনবহুল পৌরসভা। এটি দেশটির শিল্প ও বাণিজ্যের প্রধানতম কেন্দ্র। এছাড়া এটি স্পেনের সংস্কৃতি ও শিক্ষাব্যবস্থার অন্যতম গুরুত্বপূর্ণ কেন্দ্র।

মূল বার্সেলোনা শহরের জনসংখ্যা ১৬ লক্ষ, যা স্পেনের ২য় সর্বোচ্চ (রাজধানী মাদ্রিদের পরেই)। বার্সেলোনা পৌর এলাকাটি বার্সেলোনা প্রদেশের অন্তর্গত অনেকগুলি প্রতিবেশী পৌরসভা পর্যন্ত প্রসারিত হয়েছে এবং এই বৃহত্তর বার্সেলোনা এলাকাতে প্রায় ৪৮ লক্ষ লোকের বাস। ফলে বার্সেলোনা সমগ্র ইউরোপীয় ইউনিয়নের ৬ষ্ঠ সর্বাধিক জনবহুল পৌর এলাকা (প্যারিস, লন্ডন, মাদ্রিদ, রুর এলাকা ও মিলানের পরে)।

অনুমান করা হয় যে কার্থেজীয় বা ফিনিসীয় জাতির লোকেরা খ্রিস্টপূর্ব ৩য় শতকে এখানে একটি লোকালয় প্রতিষ্ঠা করে। পরবর্তীতে রোমানরা ও রোমানদের পতনের পর ভিসিগথ জাতির লোকেরা এটিকে শাসন করে। ৭১৫ খ্রিষ্টাব্দে বার্বার ও স্পেনীয়দের মিশ্র মুসলমান জাতি মুর জাতির লোকেরা এটিকে দখল করে নেয়। কিন্তু রাজা শারল্যমাইনের নেতৃত্বে ফ্রাংক জাতির লোকেরা এটিকে পুনর্দখল করে নেয় এবং তারা মুসলমান শাসিত স্পেন (আল আন্দালুস) ও কারোলিঙ্গীয় রাজবংশ শাসিত ফ্রাংকরাজ্যের সীমানাতে একটি সীমান্ত অঞ্চল প্রতিষ্ঠা করে (যার নাম ছিল মার্কা হিস্পানিওলা) বার্সেলোনাকে সেই অঞ্চলের রাজধানী বানায়। মার্কা হিস্পানিওলা অঞ্চলটিই পরে বড় হয়ে কাতালুনিয়াতে পরিণত হয়।

১১৩৭ সালে কাতালুনিয়া আরাগন রাজ্যের সাথে একীভূত হলে বার্সেলোনা একটি বাণিজ্যকেন্দ্র হিসেবে বিকশিত হতে থাকে এবং ভূমধ্যসাগরের ইতালীয় বন্দরগুলির প্রতিদ্বন্দ্বী বন্দর শহরে পরিণত হয়। ১৯শ শতকে এটি চরমপন্থী সমাজতন্ত্রবাদীদের আন্দোলন ও কাতালান বিচ্ছিন্নতাবাদের কেন্দ্রবিন্দুতে পরিণত হয়। ১৯৩৭-১৯৩৯ সালে স্পেনীয় গৃহযুদ্ধের সময় এটি রাজার বিশ্বস্তদের রাজধানী ছিল। ফ্রান্সিসকো ফ্রাংকো বার্সেলোনাকে করায়ত্ত করলে কাতালান প্রতিরোধের অবসান ঘটে এবং কাতালুনিয়া স্পেনের সাথে পুনঃএকত্রিত হয়। অধুনা বার্সেলোনা শহরটি এর দৃষ্টিনন্দন স্থাপত্যগুলির (বিখ্যাত স্থপতি আন্তোনি গাউদি'র নকশাকৃত স্থাপনাগুলি যেগুলির মধ্যে উল্লেখযোগ্য) জন্য বিশেষ খ্যাতি লাভ করেছে। ১৯৯২ সালে শহরটি গ্রীষ্মকালীন অলিম্পিক ক্রীড়া প্রতিযোগিতার আয়োজন করে।

## শিক্ষা
বার্সেলোনাতে উচ্চ শিক্ষার মান খুবই উন্নত। বার্সেলোনা বিশ্ববিদ্যালয় বিশ্বের সেরা বিশ্ববিদ্যালয়গুলির একটি।

## তথ্যসূত্র

বিষয়শ্রেণী:স্পেনের শহর
বিষয়শ্রেণী:বার্সেলোনা
বিষয়শ্রেণী:রোমান উপনিবেশ
বিষয়শ্রেণী:ঐতিহাসিক ইহুদি সম্প্রদায়
বিষয়শ্রেণী:খ্রিস্টপূর্ব ১ম শতাব্দীতে প্রতিষ্ঠিত জনবহুল স্থান
সাধারণ ইচ্ছা

থাম্ব|জঁ-জাক রুসো এর লিখা Du Contrat Social গ্রন্থের প্রচ্ছদ।
**সাধারণ ইচ্ছা** (ফরাসি ভাষায়: volonté générale) রাষ্ট্রবিজ্ঞানের একটি ধারণা যা একক ব্যক্তির ইচ্ছার সামষ্টিক প্রকাশের প্রতি নির্দেশ করে।

জঁ-জাক রুসো তার ‘সামাজিক চুক্তি’ (১৭৬২) (*Du Contrat Social*) গ্রন্থে রাষ্ট্র তথা সমাজ গঠনের আদি কারণ হিসাবে ‘সাধারণ ইচ্ছা’ কে চিহ্নিত করেছেন যা সামাজিক চুক্তির মাধ্যমে সংগঠিত হয়। রুসোর মতে: মানুষ নিজেদের মধ্যে চুক্তির মাধ্যমে ব্যক্তির স্বাধীনতা সংকুচিত করতঃ ব্যক্তিগত অধিকার ও নিরাপত্তা নিশ্চিত করার লক্ষ্যে সাধারণ ইচ্ছা’র অভিব্যক্তি হিসাবে রাষ্ট্রের সৃষ্টি করেছে। রুসো লিখেছেন, “একমাত্র সাধারণ ইচ্ছাই সংগঠনের উদ্দেশ্যের দিক থেকে রাষ্ট্র পরিচলন করে।”
রুসো আরো লিখেছেন, “ব্যক্তির ইচ্ছাই সমাজ বা রাষ্ট্রের ইচ্ছা হওয়ায় জনগণের সার্বভৌমত্ব সুনিশ্চিত হয়। সাধারণ ইচ্ছা সকল সময়ই যথার্থ এবং জনগণের মংগলাভিমুখী। কিন্তু তার অর্থ এই নয় যে সর্বসাধারণের সিদ্ধান্ত সব সময় সঠিক হবে।” কারণ কল্যাণকামী হলেও সকল সময় কী-সে কল্যাণ প্রত্যেক মানুষ সর্বদা তা নিরুপণ করতে সক্ষম হয় না। এ জন্য রুসো ইচ্ছাকে ‘সকলের ইচ্ছা’ (ফরাসী: la volonté de tous) ও ‘সাধারণের ইচ্ছা’ (ফরাসী: la volonté generale) এ দুই ভাগে বিভিক্ত করেছেন। প্রথমটি ব্যক্তিগত স্বার্থের সমষ্টি আর দ্বিতীয়টি সার্বজনীন স্বার্থ। তবে রুসো আশাবাদী ছিলেন যে, সাধারণ ইচ্ছা সকল সময়ই বুদ্ধির(éclairée) পরিচয় দিবে এবং জনসাধারণ (কখনই) নিজেদের প্রতারিত করবে না।

## রুসোর তত্ত্বের সীমাবদ্ধতা
**ক.ছোট্টো গন্ডিতে আবদ্ধতা:**- *কোনো ছোটো রাষ্ট্র অথবা কোনো সীমিত অথবা ছোটো অঞ্চলের ক্ষেএে এই তত্ত্বটি প্রয়গ করা গেলেও বৃহৎ অঞ্চলের ক্ষেএে তা হয়ত আদতে কখনই সম্ভবপর নয়।* 

**খ.সর্বগ্ৰাসী ক্ষমতা রয়েছে:- ''(মানুষ যেহেতু তার ইচ্ছাকে নিয়ন্ত্রন করতে সক্ষম নয় অথএব মানুষের মনে কোনো কিছুকে বা কাউকে শেষ করে দেবার প্রবনতা থাকতে পারে )এমনি হাজারো অনুচিৎ , মানুষের অথবা সামাজিক ক্ষতি সাধন করার ইচ্ছা যদি কারো হয় ও তাতে যদি সমাজের বাকিদের সমর্থন পায় ,তবে তা  সমাজে ভয়ংকর প্রভাব ফেলতে পারে।**''

## পাদটীকা

* 
* 

## তথ্যসূত্র


বিষয়শ্রেণী:দর্শন
বিষয়শ্রেণী:রাষ্ট্রবিজ্ঞান
বিষয়শ্রেণী:রাজনৈতিক দর্শন
বিষয়শ্রেণী:মুক্ত ইচ্ছা
শক্তি সরবরাহ

**শক্তি সরবরাহ** () একটি যন্ত্র বা তন্ত্র যা আউটপুট কোন একটি লোড বা লোডসমষ্টিতে বৈদ্যুতিক বা অন্যান্য ধরনের শক্তির যোগান দেয়। একে কখনওবা "শক্তি সরবরাহ একক" বা "পিএসইউ" বলা হয়। শব্দটি প্রধানত তড়িৎ শক্তি যোগানদানের ক্ষেত্রেই ব্যবহৃত হয়। হঠাৎ হঠাৎ যান্ত্রিক শক্তির জন্যও ব্যবহৃত হতে পারে, তবে এছাড়া অন্য কোন শক্তির যোগানকে নির্দেশ করার ঘটনা খুবই বিরল। যে যন্ত্র বা তন্ত্র এভাবে শক্তি সরবরাহ করে তাকে "শক্তি সরবরাহকারী" নামে ডাকা যায়। যদিও এই শব্দ দ্বারা সরবরাহ এবং সরবরাহ ব্যবস্থা উভয়কেই বোঝানো হয়। যেমন, কম্পিউটার পাওয়ার সাপ্লাইকে "কম্পিউটারের শক্তি সরবরাহকারী" নামে আখ্যায়িত করা হয়।

## বিদ্যুৎ শক্তি সরবরাহ

## তথ্যসূত্র

বিষয়শ্রেণী:শক্তি সরবরাহ
বিষয়শ্রেণী:তড়িৎ শক্তি
তত্ত্ব

[thumb|[বিগব্যাং তত্ত্ব]]
**তত্ত্ব** (; Thea অর্থ "প্রদর্শন" এবং Horao অর্থ "আমি দেখি", যার পূর্ণ অর্থ theorein "একটি প্রদর্শন দেখা বা পর্যবেক্ষণ করা") সাধারণ ভাষাতে নির্দেশ করে একটি ধারণা যা অনুমান, আন্দাজ, ধারণা, পরীক্ষা, এমনকি বিমূর্ত থেকে জন্ম নেয়।

কিছু উৎস অনুসারে, প্রাচীন গ্রিকে তত্ত্ব শব্দটি ঘনঘন ব্যবহার করা হতো একটি নাট্যমঞ্চ "দৃষ্টিপাত" করা হিসাবে। এইটি ব্যাখ্যা করা যেতে পারে যে তত্ত্ব শব্দটি কখনও কখনও অস্থায়ীর জন্য অথবা বাস্তবতার উল্টো কিছু জিনিস হিসেবে।

শব্দ তত্ত্বের দুটি অর্থ রয়েছে, একটি ব্যবহৃত হয় প্রায়োগিক বিজ্ঞানে (উভয় প্রাকৃতিক এবং সামাজিক) এবং অন্যটি ব্যবহৃত হয় দর্শনবিদ্যা, গণিত, যুক্তি, এবং মনুষ্যত্বে অন্যান্য ক্ষেত্র জুড়ে।জ্ঞানের বিভিন্ন শাখায় এর প্রয়োগার্থে পার্থক্য থাকলেও জ্ঞানের আলোচনা ও ক্রমবিকাশের ক্ষেত্রে মূলভাবগুলির পদ্ধতি ও প্রকাশভঙ্গির একটি সুসংহত রূপ, যা বাস্তবের নিয়ম ও সারগত সংযোগগুলির এক অখণ্ড চিত্র উপস্থাপন করে।

## তথ্যসূত্র

বিষয়শ্রেণী:দর্শন
বিষয়শ্রেণী:জ্ঞানতত্ত্ব
বিষয়শ্রেণী:তত্ত্ব
বিষয়শ্রেণী:বিমূর্তন
বিষয়শ্রেণী:ধারণামূলক ব্যবস্থা
বিষয়শ্রেণী:আরোহী যুক্তিবিন্যাস
বিষয়শ্রেণী:সত্তাতত্ত্ব
এমিরেট্‌স স্টেডিয়াম

**এমিরেট্‌স স্টেডিয়াম** অ্যাশবারটন গ্রুভ, দক্ষিণ লন্ডনে অবস্থিত ফুটবল স্টেডিয়াম। ২০০৬ সালের জুলাই মাসে উদ্বোধন হওয়া এই স্টেডিয়ামটি আর্সেনাল ফুটবল ক্লাবের নিজেদের মাঠ। স্টেডিয়ামটির সর্বোচ্চ ধারণ ক্ষমতা ৬০,৩৫৫ জন। যা এফএ প্রিমিয়ার লীগের দ্বিতীয় (ওল্ড ট্রাফোর্ড এর পর) এবং যেকোন মাঠ হিসাবে লন্ডনের তৃতীয় বৃহত্তম স্টেডিয়াম। তৈরি হবার সময় এটি অ্যাশবারটন গ্রুভ নামে পরিচিত ছিল পররবর্তীতে আর্সেনাল এমিরেট্‌স এর সাথে ইংরেজ ফুটবল ইতিহাসের সর্বোবৃহৎ ১০০ মিলিয়ন পাউন্ডের চুক্তির ফলে ২০১২ সাল পর্যন্ত এই স্টেডিয়ামটির অফিসিয়ালি এমিরেট্‌স স্টেডিয়াম নামে পরিচিত হবে। স্টেডিয়ামটি তৈরি করতে খরচ ধরা হয়েছিল ৪৩০ মিলিয়ন ইউরো। অবশ্য এর পুরোটাই স্টেডিয়াম তৈরিতে ব্যবহৃত হয়নি।

## আন্তর্জাতিক খেলা সমূহ
এই মাঠে স্থানীয় খেলা ছাড়াও আরও অনেক আন্তর্জাতিক ম্যাচ অনুষ্ঠিত হয়েছে। প্রথম আন্তর্জাতিক খেলাটি ছিল আর্জেন্টিনা ও ব্রাজিলের মধ্যে।

## বহিঃসংযোগ

বিষয়শ্রেণী:আর্সেনাল ফুটবল ক্লাব
বিষয়শ্রেণী:ইংল্যান্ডের ফুটবল ভেন্যু
বিষয়শ্রেণী:লন্ডনের খেলার ভেন্যু
বিষয়শ্রেণী:প্রিমিয়ার লীগের মাঠ
বিষয়শ্রেণী:২০০৬-এর স্থাপত্য
বিষয়শ্রেণী:প্রিমিয়ার লিগের মাঠ
সময়ের কথা

**সময়ের কথা** বাংলাদেশ এর রাষ্ট্র নিয়ন্ত্রিত টেলিভিশন বাংলাদেশ টেলিভিশন এ প্রচারিত একটি আলোচনামূলক অনুষ্ঠান। অনুষ্ঠানটি পরিকল্পনা ও উপস্থাপনা করেছেন সৈয়দ মুনির খসরু, যিনি ব্যবসায় প্রশাসন ইন্সটিটিউট, ঢাকা বিশ্ববিদ্যালয় এর একজন শিক্ষক এবং পরিচালনা করেছেন আবদুন নূর তুষার।

## বিবরণ
২০০৭ এর ২২ জুন বাংলাদেশে সাবেক মার্কিন রাষ্ট্রদূত - প্যাট্রিসিয়া বিউটিনিসের সাক্ষাৎকার সম্প্রচারের মাধ্যমের অনুষ্ঠানটির সম্প্রচার কার্যক্রম শুরু হয়। সাক্ষাৎকারে বিউটিনিস রসিকতার ছলে বাংলাদেশীদের "কখনো কখনো ষড়যন্ত্রপ্রবণ" বলায় প্রথম পর্বটি উল্লেখযোগ্যভাবে গণমাধ্যমের দৃষ্টি আকর্ষণ করতে সক্ষম হয়।  অনুষ্ঠানটি প্রতি শুক্রবার রাত ৯:১০ এ প্রচারিত হয়; যেহেতু বাংলাদেশে শুক্র ও শনিবার সাপ্তাহিক ছুটি গণ্য করা হয়, সেহেতু সময়টিকে সপ্তাহান্তিক মুখ্য সম্প্রচার সময় হিসেবে গণ্য করা যেতে পারে। যদিও সময়ের কথা নতুন অনুষ্ঠান, তা সত্ত্বেও দর্শক-সমালোচকদের কাছে এটি যে উল্লেখযোগ্য গ্রহণযোগ্যতা পেয়েছে তার কারণ এর আকর্ষনীয় ও অভিনব মঞ্চ সজ্জা, মানসম্মত বিষয় নির্বাচন, সৃষ্টিশীল আঙ্গিক।. "সময়ের কথা"এর প্রতিটি পর্ব সাধারণত নির্বাচিত বিষয় অথবা জাতীয় গুরুত্বপূর্ণ ঘটনা যেমন, নির্বাচনী ও রাজনৈতিক পূনর্গঠন, দুর্নীতি দমন অভিযান, নিত্যপ্রয়োজনীয় পণ্য মূল্যের উর্ধ্বগতি ইত্যাদির উপর ভিত্তি করে নির্মিত হয়। মাঝে মাঝে অনুষ্ঠানটিতে বিনোদন কেন্দ্রিক বিষয় যেমন বাংলা গান এর চলতি হাল , ক্রিকেট ইত্যাদিও আলোচিত হয়।

## পটভূমি
"সময়ের কথা" অনুষ্ঠানের শুরুতে নির্বাচিত বিষয়ের সচিত্র পটভূমি প্রদর্শন করা হয় যাতে আলোচনা দর্শকগণের কাছে আরো উপভোগ্য হয়। অনুষ্ঠানের শেষে, আলোচনার সারবস্তু উল্লেখ করা হয়। অনুষ্ঠানটিতে এ পর্যন্ত প্যাট্রিসিয়া বিউটিনিস, আনোয়ার চৌধুরী( বাংলাদেশে ব্রিটিশ হাইকমিশনার), আইএমএফ এবং এডিবি এর বাংলাদেশ প্রধানগণ এবং আরো কয়েকজন খ্যাতিমান ব্যক্তিত্ব উপস্থিত হয়েছেন। অংশগ্রহণকারীর পছন্দমত অনুষ্ঠানটি বাংলা অথবা ইংরেজিতে হয়ে থাকে। ইংরেজি আলোচনার বাংলা অনুলিপি পর্দায় প্রদর্শিত হয়।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশ টেলিভিশনের অনুষ্ঠান
বিষয়শ্রেণী:বাংলাদেশী টেলিভিশনের আলোচনামূলক অনুষ্ঠান
বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
বিষয়শ্রেণী:২০০৭-এ অভিষিক্ত বাংলাদেশী টেলিভিশন ধারাবাহিক
বিষয়শ্রেণী:বাংলাদেশ টেলিভিশনের মৌলিক অনুষ্ঠান
বিষয়শ্রেণী:২০০০-এর দশকের বাংলাদেশী টেলিভিশন ধারাবাহিক
বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
পরিকল্পনা

**পরিকল্পনা** হলো ভবিষ্যতে কোনো সুনির্দিষ্ট লক্ষ্য অর্জনের অভিপ্রায়ে প্রস্তুতকৃত একটি নকশা অথবা কর্মসূচির তালিকা যাতে সম্পদ ও সময়ের ব্যবহার সম্পর্কে বিস্তারিত বিবরণ লিপিবদ্ধ থাকে।  পরিকল্পনাকে সাধারণত লক্ষ্য অর্জনের প্রয়োজনে প্রস্তুতকৃত প্রয়োজনীয় পদক্ষেপসমূহের একটি অস্থায়ী তালিকা হিসেবে বিবেচনা করা হয়ে থাকে।

পরিকল্পনা আনুষ্ঠানিক অথবা অনানুষ্ঠানিক হতে পারে।

* কাঠামোবদ্ধ আনুষ্ঠানিক পরিকল্পনাসমূহ বহু মানুষের ব্যবহার উপযোগী করে তৈরি করা হয়। এ ধরনের পরিকল্পনা বিভিন্ন প্রকল্প, কূটনৈতিক কার্যকলাপ, কর্মস্থল, অর্থনৈতিক উন্নয়ন, সামরিক পরিকল্পনা, যুদ্ধ, খেলাধূলা, ব্যবসা-বাণিজ্য ইত্যাদি কর্মে ব্যবহার করা হয়। এসকল ক্ষেত্রে অধিকাংশ সময় একটি সু-লিখিত পরিকল্পনার অনুপস্থিতি সাংগঠনিক কার্যকলাপে ব্যাপক ক্ষতি সাধন করতে পারে। 
* অনানুষ্ঠানিক পরিকল্পনা সাধারণত মানুষ ব্যক্তিজীবনে যেকোনো প্রয়োজনে তৈরি করে থাকে।

পরিকল্পনা বিবৃত করার সবচেয়ে জনপ্রিয় উপায় হলো এর ব্যাপ্তি, সময়সীমা ও নির্দিষ্টতা দ্বারা ব্যাখ্যা করা। বিভিন্ন রকম পরিকল্পনা একে অন্যের পরিপূরক রূপে কাজ করে।

অস্পষ্ট বা প্রাথমিক ধারণা রূপে অনানুষ্ঠানিক পরিকল্পনার মাধ্যমেই মূলত পরিকল্পনার সূত্রপাত ঘটে। কর্মক্ষেত্রে অনানুষ্ঠানিক পরিকল্পনা দিয়েই কর্ম সম্পাদন করে ফেলা কোনো বিরল ঘটনা নয়। ব্যবসা-বাণিজ্য কিংবা সামরিক-বেসামরিক নানা বিষয়ে পরিকল্পনার সুত্রপাত অনানুষ্ঠানিকভাবে শুরু হবার পর, সংশ্লিষ্ট সকলের পক্ষে সুলভ, এমন উপায়ে পরিকল্পনা লিখিত আকারে সংরক্ষিত হয়, যা পরবর্তিতে আরও পরিশীলিত আনুষ্ঠানিক পরিকল্পনা রূপে প্রকাশ পায়। সকলের পক্ষে সুলভ হওয়ায় একাধিক মানুষ একটি পরিকল্পনায় কাজ করার সুযোগ পায়। 

## বহিঃসংযোগ
* স্থাপত্য অভিধানে নকশার অর্থ

## তথ্যসূত্র

বিষয়শ্রেণী:ব্যবস্থাপনা
বিষয়শ্রেণী:অভিপ্রায়
বিষয়শ্রেণী:পরিকল্পনা
বিষয়শ্রেণী:অসম্পূর্ণ
সোফিস্তেস

থাম্ব|'''সোফিস্তেস''' মানুষ
প্রাচীন গ্রিক দর্শনের আলোচনায় **সোফিস্তেস** () কথাটি দিয়ে খ্রিস্টপূর্ব ৫ম ও ৪র্থ শতকের সময়ে প্রাচীন গ্রিসের এমন এক ধরনের শিক্ষককে নির্দেশ করা হয়, যিনি এক বা একাধিক পাঠ্যবিষয়ের উপরে বিশেষজ্ঞ ছিলেন; বিষয়গুলির মধ্যে দর্শন, অলঙ্কারশাস্ত্র, সঙ্গীত, মল্লক্রীড়া ও গণিত উল্লেখ্য। তারা মূলত তরুণ রাষ্ট্রপরিচালক, কূটনীতিবিদ ও অভিজাত শ্রেণীর ব্যক্তিদেরকে  "আরেতে" তথা সদগুণ বা উৎকৃষ্ট নৈতিক মূল্যবোধ শিক্ষা দিতেন। এদেরকে ইংরেজিতে *সফিস্ট* (Sophist) বলা হয়।

## ব্যুৎপত্তি
**সফিস্ট** () উৎসারিত হয়েছে গ্রীক শব্দ sophós থেকে, যার অর্থ *জ্ঞানী* মানুষ। প্রাক সক্রেটিস যুগের প্রভাবশালী দার্শনিক সম্প্রদায়। প্রোতাগোরাস, প্রডিকাস, হিপ্পিয়াস, জর্জিয়াস প্রমুখ ছিলেন এদের অন্তর্ভুক্ত। খ্রিস্টপূর্ব ৫ম শতকের শেষ দিকে এরা জনপ্রিয়তা লাভ করলেও পরবর্তীকালে সক্রেটিস ও প্লেটো কর্তৃক এদের চিন্তা-দর্শন ব্যাপক ভাবে সমালোচিত হয়।  
সোফিস্তেসরা ছিলেন পেশাদার শিক্ষক এবং তারা বিভিন্ন স্থান পরিভ্রমণ করে পারিশ্রমিকের বিনিময়ে শিক্ষা দান করতেন। সোফিস্তেসরা কোন সুসংহত দার্শনিক চিন্তার অধিকারী না হলেও তৎকালিন প্রচলিত মতবাদের সমালোচনা ও অসংগতিসমুহ আলোচনার মাধ্যমে জনপ্রিয়তা লাভ করেছিলেন।

## বর্তমান
বর্তমানে পাশ্চাত্যে সোফিস্তেস বা ইংরেজি ভাষায় "সফিস্ট" বলতে নেতিবাচক অর্থে কূটতার্কিক বা কূটতর্কবিদ্যায় (Sophism সফিজম বা Sophistry সফিস্ট্রি) পারদর্শীদেরকে নির্দেশ করা হয়, যারা চতুর যুক্তিবিন্যসের মাধ্যমে আপাতদৃষ্টিতে যুক্তিযুক্ত কিন্তু আসলে ভ্রান্ত ও অযৌক্তিক বিবৃতির মাধ্যমে মানুষকে ধোঁকা দেবার চেষ্টা করেন।.

## পাদটীকা

বিষয়শ্রেণী:প্রাক-সক্রেটিসীয় দর্শন
বিষয়শ্রেণী:সোফিস্তেস
বিষয়শ্রেণী:প্রাচীন গ্রিক শিক্ষাবিদ
কর্কট তারামণ্ডলের তারার তালিকা

থাম্ব|কর্কটক্রান্তি IAU
থাম্ব|β Cancri
নিচে কর্কট রাশির উল্লেখযোগ্য তারাগুলির একটি তালিকা ঔজ্জ্বল্যের নিম্নক্রমে দেওয়া হল।

## গ্রন্থপঞ্জি
* 
* 
* 

বিষয়শ্রেণী:কর্কট রাশি
বিষয়শ্রেণী:নক্ষত্র তালিকা
আর্সেনাল স্টেডিয়াম

**আর্সেনাল স্টেডিয়াম** দক্ষিণ লন্ডনের হাইবারিতে অবস্থিত একটি ফুটবল মাঠ। ৬ই সেপ্টেম্বর, ১৯১৩ সাল থেকে ২০০৬ সাল পর্যন্ত এটি ছিল আর্সেনালের নিজেদের মাঠ। স্থানের নাম হাইবারি হওয়াতে স্টেডিয়ামটি হাইবারি নামে বেশি পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আরকিবাল্ড লেইতচ। নকশা ছিল সেই সময়কার ইংল্যান্ডের অন্য সকল মাঠের অনুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর দেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারতো। পরে টেইলর রিপোর্ট এবং প্রিমিয়ার লীগের নিয়ম অনুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌স লীগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা। যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যা বিশিষ্ট অ্যাশবুরটন (পরবর্তীরে এমিরেট্‌স স্টেডিয়াম) তৈরি করার পরিকল্পনা হাতে নেয়। ২০০৬ সালে এমিরেট্‌স স্টেডিয়াম তৈরি শেষ হবার পর ক্লাবটি আবাসন প্রকল্পের হাতে মাঠটি ছেড়ে দেয়।

## তথ্যসূত্র

বিষয়শ্রেণী:আর্সেনাল ফুটবল ক্লাব
বিষয়শ্রেণী:লন্ডনের খেলার ভেন্যু
বিষয়শ্রেণী:ইংল্যান্ডের ফুটবল ভেন্যু
বিষয়শ্রেণী:১৯৩২-এর স্থাপত্য
বিষয়শ্রেণী:১৯৩৬-এর স্থাপত্য
বিষয়শ্রেণী:১৯৯৩-এর স্থাপত্য
বিষয়শ্রেণী:ইংল্যান্ডের স্টেডিয়াম
বিষয়শ্রেণী:১৯১৩-এ প্রতিষ্ঠিত
বিষয়শ্রেণী:প্রিমিয়ার লীগের মাঠ
বিষয়শ্রেণী:প্রিমিয়ার লিগের মাঠ
বিষয়শ্রেণী:অলিম্পিক ফুটবল মাঠ
বিষয়শ্রেণী:ইংল্যান্ডের বিলুপ্ত ফুটবল মাঠ
পার্তিদো ইন্দেপেন্দেন্তিস্তা পুয়ের্তোরিকেনিয়ো

**পার্তিদো ইন্দেপেন্দেন্তিস্তা পুয়ের্তোরিকেনিয়ো** (স্পেনীয় ভাষা: Partido Independentista Puertorriqueño; পিআইপি) পুয়ের্তো রিকোর একটি রাজনৈতিক দল যা মার্কিন যুক্তরাষ্ট্র থেকে পুয়ের্তো রিকোর স্বাধীনতার জন্য রাজনৈতিক প্রচারণা এবং আন্দোলন করে। এটি পুয়ের্তো রিকোর তিনটি প্রধান রাজনৈতিক দলের একটি এবং প্রাচীনত্বের দিক দিয়ে নিবন্ধনকৃত সকল দলের মধ্যে দ্বিতীয়।

যারা পিআইপি'র আদর্শের অনুরাগী এবং সেজন্য কাজ করে তাদেরকে সাধারণত ইন্দেপেন্দেন্তিয়াস্তাস, পিপিওলোস এবং কখনও কখনও প্রাক-স্বাধীনতা কর্মী হিসেবে আখ্যায়ীত করা হয়। অ্যাংল মণ্ডলে এই নামগুলো প্রচলিত।

## আরও দেখুন
* পুয়ের্তো রিকো
* সোশ্যালিস্ট ইন্টারন্যাশনাল

## তথ্যসূত্র

## ওয়েবসাইট
* পুয়ের্তো রিকান স্বাধীনতা দলের দাপ্তরিক ওয়েবসাইট - **[www.independencia.net/ingles/welcome.html www.independencia.net]**
**  Partido Independantista puertoriqueño - ''Spanish''
***  Puerto Rican Independence Party - ''English''

বিষয়শ্রেণী:স্বাধীনতাবাদী দল
বিষয়শ্রেণী:পুয়ের্তো রিকো
বিষয়শ্রেণী:জাতীয় স্বাধীনতা আন্দোলন
বিষয়শ্রেণী:১৯৪০-এ প্রতিষ্ঠিত
বিষয়শ্রেণী:মার্কিন যুক্তরাষ্ট্রে বিচ্ছিন্নবাদ
বিষয়শ্রেণী:আমেরিকার রাজনীতি
বিষয়শ্রেণী:ক্যারিবিয়ার রাজনীতি
বিষয়শ্রেণী:স্বাধিকার আন্দদোলন
বিষয়শ্রেণী:জাতীয়তাবাদী আন্দোলন
বিষয়শ্রেণী:জাতীয়তাবাদী সংস্থা
বিষয়শ্রেণী:ক্যারিবিয়ার রাজনৈতিক দল
বিষয়শ্রেণী:সামাজিক গণতন্ত্রী দল
বিষয়শ্রেণী:বিচ্ছিন্নতাবাদী সংগঠন
বিষয়শ্রেণী:স্বাধীনতা আন্দোলন
ব্ল্যাকবার্ন রোভার্স ফুটবল ক্লাব

**ব্ল্যাকবার্ন রোভার্স ফুটবল ক্লাব** (; এছাড়াও **ব্ল্যাকবার্ন রোভার্স এফসি** অথবা শুধুমাত্র **ব্ল্যাকবার্ন রোভার্স** নামে পরিচিত) হচ্ছে ব্ল্যাকবার্ন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৫ সালে প্রতিষ্ঠিত হয়েছে। এই ক্লাবটি ফুটবল লিগ এবং প্রিমিয়ার লিগ প্রতিষ্ঠাকালীন তিনটি সদস্য ক্লাবের মধ্যে একটি। ব্ল্যাকবার্ন রোভার্স তাদের সকল হোম ম্যাচ ব্ল্যাকবার্নের ইউড পার্কে খেলে থাকে; যার ধারণক্ষমতা হচ্ছে ৩১,৩৬৭। বর্তমানে এই ক্লাবের ম্যানেজারের দায়িত্ব পালন করছেন ইয়ন দাল তমাসন এবং সিইও-এর দায়িত্ব পালন করছেন স্টিভ ওয়াগোট। বর্তমানে ইংরেজ মধ্যমাঠের খেলোয়াড় লুইস ট্রেভিস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লিডস ইউনাইটেড এপর্যন্ত ১৩টি শিরোপা জয়লাভ করেছে; যার মধ্যে ৩টি প্রিমিয়ার লিগ, ১টি ইএফএল চ্যাম্পিয়নশিপ, ৬টি এফএ কাপ এবং ১টি ফুটবল লিগ কাপ শিরোপা রয়েছে।

## অর্জন
### লিগ
***[[ফুটবল লিগ প্রথম বিভাগ|প্রথম বিভাগ]]/[[প্রিমিয়ার লিগ]]
**''চ্যাম্পিয়ন'' (**৩**): [[১৯১১–১২-এ ইংরেজ ফুটবল|১৯১১–১২]], [[১৯১৩–১৪-এ ইংরেজ ফুটবল|১৯১৩–১৪]], [[১৯৯৪–৯৫-এ ইংরেজ ফুটবল|১৯৯৪–৯৫]]
**''রানার-আপ (১):'' [[১৯৯৩–৯৪-এ ইংরেজ ফুটবল|১৯৯৩–৯৪]]
***ফুটবল লিগ দ্বিতীয় বিভাগ/ফুটবল লিগ চ্যাম্পিয়নশিপ**
**''চ্যাম্পিয়ন'' (**১**): [[১৯৩৮–৩৯-এ ইংরেজ ফুটবল#দ্বিতীয় বিভাগ|১৯৩৮–৩৯]]
**''রানার-আপ (২):'' [[১৯৫৭–৫৮-এ ইংরেজ ফুটবল#দ্বিতীয় বিভাগ|১৯৫৭–৫৮]], [[২০০০–০১ ফুটবল লিগ#প্রথম বিভাগ|২০০০–০১]]
**''প্লে-অফ চ্যাম্পিয়ন (১):'' [[১৯৯১–৯২-এ ইংরেজ ফুটবল#দ্বিতীয় বিভাগ ২|১৯৯১–৯২]]
***ফুটবল লিগ তৃতীয় বিভাগ/ফুটবল লিগ ওয়ান**
**''চ্যাম্পিয়ন'' (**১**): [[১৯৭৪–৭৫ ফুটবল লিগ#তৃতীয় বিভাগ|১৯৭৪–৭৫]]
**''রানার-আপ (২):'' [[১৯৭৯–৮০ ফুটবল লিগ#তৃতীয় বিভাগ|১৯৭৯–৮০]], [[২০১৭–১৮ ইএফএল লিগ ওয়ান|২০১৭–১৮]]

===কাপ===
***এফএ কাপ**
**''চ্যাম্পিয়ন'' (**৬**): [[১৮৮৪ এফএ কাপ ফাইনাল|১৮৮৩–৮৪]], [[১৮৮৫ এফএ কাপ ফাইনাল|১৮৮৪–৮৫]], [[১৮৮৬ এফএ কাপ ফাইনাল|১৮৮৫–৮৬]], [[১৮৯০ এফএ কাপ ফাইনাল|১৮৮৯–৯০]], [[১৮৯১ এফএ কাপ ফাইনাল|১৮৯০–৯১]], [[১৯২৮ এফএ কাপ ফাইনাল|১৯২৭–২৮]]
**''রানার-আপ (২):'' [[১৮৮১–৮২ এফএ কাপ|১৮৮১–৮২]], [[১৯৫৯–৬০ এফএ কাপ|১৯৫৯–৬০]]
***ফুটবল লিগ কাপ**
**''চ্যাম্পিয়ন'' (**১**): [[২০০২ ফুটবল লিগ কাপ ফাইনাল|২০০১–০২]]
***এফএ কমিউনিটি শিল্ড**
**''চ্যাম্পিয়ন'' (**১*'): [[১৯১২ এফএ চ্যারিটি শিল্ড|১৯১২]]
***রানার-আপ (৩):'' ১৯২৮, ১৯৯৪, ১৯৯৫

## তথ্যসূত্র

## বহিঃসংযোগ

*  
* রোভার্স ভক্ত
* স্কাইস্পোর্টসে ব্ল্যাকবার্ন রোভার্সের সংবাদ
* 
* ব্ল্যাকবার্ন রোভার্সের ইতিহাস: ১৮৭৫–১৯১৪
* প্রিমিয়ার লিগে ব্ল্যাকবার্ন রোভার্স

বিষয়শ্রেণী:১৮৭৫-এ প্রতিষ্ঠিত
বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:ব্ল্যাকবার্ন রোভার্স ফুটবল ক্লাব
বিষয়শ্রেণী:এফএ কাপ বিজয়ী
বিষয়শ্রেণী:প্রিমিয়ার লিগের ক্লাব
বিষয়শ্রেণী:১৮৭৫-এ প্রতিষ্ঠিত ফুটবল ক্লাব
বিষয়শ্রেণী:ফুটবল লিগ ক্লাব
রেডিং ফুটবল ক্লাব

**রেডিং ফুটবল ক্লাব** ( , ; এছাড়াও **রেডিং এফসি** অথবা শুধুমাত্র **রেডিং** নামে পরিচিত) হচ্ছে রেডিং ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৮৭১ সালে প্রতিষ্ঠিত হয়েছে। রেডিং এফসি তাদের সকল হোম ম্যাচ রেডিংয়ের মাদেইস্কি স্টেডিয়ামে খেলে থাকে; যার ধারণক্ষমতা হচ্ছে ২৪,১৬১। বর্তমানে এই ক্লাবের ম্যানেজারের দায়িত্ব পালন করছেন রুবেন সেয়েস এবং সভাপতির দায়িত্ব পালন করছেন দাই ইয়োঙ্গে ও দাই জিওলি। ঘানায়ীয় রক্ষণভাগের খেলোয়াড় অ্যান্ডি ইয়াইডম এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রেডিং এফসি এপর্যন্ত ৬টি শিরোপা জয়লাভ করেছে; যার মধ্যে ২টি ইএফএল চ্যাম্পিয়নশিপ শিরোপা রয়েছে।

## অর্জন
* **[[ইএফএল চ্যাম্পিয়নশিপ|দ্বিতীয় বিভাগ]]**
:: চ্যাম্পিয়ন (২): ২০০৬, ২০১২
:: রানার-আপ (১): ১৯৯৫
***[[ফুটবল লিগ ওয়ান|তৃতীয় বিভাগ]]**
:: চ্যাম্পিয়ন (৩): ১৯২৬, ১৯৮৬, ১৯৯৪
:: রানার-আপ (৫): ১৯৩২, ১৯৩৫, ১৯৪৯, ১৯৫২, ২০০২
***[[ফুটবল লিগ টু|চতুর্থ বিভাগ]]**
:: চ্যাম্পিয়ন (১): ১৯৭৯

## তথ্যসূত্র

## বহিঃসংযোগ

*  
* সাপোর্টার্স ট্রাস্ট অ্যাট রেডিং
* 

বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:১৮৭১-এ প্রতিষ্ঠিত
বিষয়শ্রেণী:রেডিং ফুটবল ক্লাব
বিষয়শ্রেণী:প্রিমিয়ার লিগের ক্লাব
বিষয়শ্রেণী:১৮৭১-এ প্রতিষ্ঠিত ফুটবল ক্লাব
বিষয়শ্রেণী:ফুটবল লিগ ক্লাব
উইগান অ্যাথলেটিক ফুটবল ক্লাব

**উইগান অ্যাথলেটিক ফুটবল ক্লাব** (, ; এছাড়াও **উইগান এএফসি** অথবা শুধুমাত্র **উইগান** নামে পরিচিত) হচ্ছে উইগান ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৯৩২ সালে প্রতিষ্ঠিত হয়েছে। উইগান এএফসি তাদের সকল হোম ম্যাচ উইগানের ডিডাব্লিউ স্টেডিয়ামে খেলে থাকে; যার ধারণক্ষমতা হচ্ছে ২৫,১৩৮। বর্তমানে এই ক্লাবের ম্যানেজারের দায়িত্ব পালন করছেন শন ম্যালোনি এবং সভাপতির দায়িত্ব পালন করছেন বেন গুডবার্ন। বর্তমানে উত্তর আয়ারল্যান্ডীয় আক্রমণভাগের খেলোয়াড় জোশ ম্যাগেনিস এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, উইগান এএফসি এপর্যন্ত ৬টি শিরোপা জয়লাভ করেছে; যার মধ্যে ১টি এফএ কাপ শিরোপা রয়েছে।

## অর্জন
উৎস: 

### লিগ
* **[[ইএফএল চ্যাম্পিয়নশিপ]] (দ্বিতীয় বিভাগ)
: রানার-আপ: [[২০০৪–০৫ ফুটবল লিগ|২০০৪–০৫]]
* **ফুটবল লিগ দ্বিতীয় বিভাগ / ইএফএল লিগ ওয়ান (তৃতীয় বিভাগ)
: **চ্যাম্পিয়ন**: ২০০২–০৩, ২০১৫–১৬, ২০১৭–১৮
* **[[ফুটবল লিগ তৃতীয় বিভাগ]] (চতুর্থ বিভাগ)
: **চ্যাম্পিয়ন**: [[১৯৯৬–৯৭ ফুটবল লিগ|১৯৯৬–৯৭]]

=== কাপ ===
* **এফএ কাপ**
: **চ্যাম্পিয়ন**: [[২০১৩ এফএ কাপ ফাইনাল|২০১২–১৩]]
* **ফুটবল লিগ কাপ**
:রানার-আপ: [[২০০৬ ফুটবল লিগ কাপ ফাইনাল|২০০৫–০৬]]
* **এফএ কমিউনিটি শিল্ড**
:রানার-আপ: [[২০১৩ এফএ কমিউনিটি শিল্ড|২০১৩]]
* **ফুটবল লিগ ট্রফি**
:**চ্যাম্পিয়ন**: [[১৯৮৫ ফুটবল লিগ ট্রফি ফাইনাল|১৯৮৪–৮৫]], [[১৯৯৯ ফুটবল লিগ ট্রফি ফাইনাল|১৯৯৮–৯৯]]
* **এফএ ট্রফি'''
: রানার-আপ: ১৯৭২–৭৩

## তথ্যসূত্র

## বহিঃসংযোগ

*  
* 
* 


বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
বিষয়শ্রেণী:১৯৩২-প্রতিষ্ঠিত
বিষয়শ্রেণী:ফুটবল লিগ ক্লাব
বিষয়শ্রেণী:১৯৩২-এ প্রতিষ্ঠিত ফুটবল ক্লাব
বিষয়শ্রেণী:এফএ কাপ বিজয়ী